cyanic-selkie/wikianc huggingface dataset:
తారే జమీన్ పర్
సౌండ్‌ట్రాక్
తారే జమీన్ పర్ యొక్క CD 2007 నవంబరు 5న విడుదలైనది. శంకర్-ఎహ్సాన్-లాయ్ ఈ చిత్రానికి స్వరకల్పన చేశారు. ఈ చిత్రం దీని సౌండ్ ట్రాక్ కు సంబంధించి రెండు జాతీయ చలనచిత్ర పురస్కారాలను గెలుచుకుంది: ఉత్తమ గేయ రచయితగా (ప్రసూన్ జోషి), ఉత్తమ నేపధ్య గాయకుడు (శంకర్ మహదేవన్ మా అనే పాటకొరకు) పొందారు.
భారతదేశం
భారత దేశం లో తారే జమీన్ పర్ యొక్క DVDని UTV హోమ్ ఎంటర్టైన్మెంట్ ద్వారా 2008 జూలై 25న విడుదలచేశారు. దర్షీల్ సఫారీ చదివే ముంబాయిలోని గ్రీన్ లాన్స్ హై స్కూల్లో దీనిని ఆరంభించారు. అమీర్ ఖాన్, టిస్కా చోప్రా, విపిన్ శర్మ, సాచెట్ ఇంజనీర్ (ఇషాన్ కుటుంబ సభ్యులుగా పాత్రలు పోషించిన నటులు), చిత్రం యొక్క మిగిలిన నటులు, సభ్యులు హాజరైనారు. తన ఉపన్యాసంలో, అమీర్ ఖాన్ తెలియచేస్తూ: "దర్షీల్ చాలా సంతోషంగా, జీవంతో ఉట్టిపడే, ఉత్సాహపూరితమైన పిల్లాడు. అతని తల్లితండ్రులు, అధ్యాపకులు అతనితో వ్యవహరించే తీరువల్లనే అతను అలా ఉన్నాడని నేను ఖచ్చితంగా భావిస్తున్నాను. దర్షీల్ యొక్క ప్రధానోపాధ్యాయుడు Mrs. బజాజ్ ఉన్నతమైన సహాయ, సహకారాలను అందించారని నేను ఖచ్చితంగా చెప్పాలి. ఏ పాఠశాలకైనా నిజమైన పరీక్ష ఏమిటంటే పిల్లలు యెంత సంతోషంగా ఉన్నారు అని, ఇక్కడ చూస్తూ ఉంటే, పిల్లలు నిజంగా చాల సంతోషంగా ఉన్నట్టు కనిపిస్తోంది."
అంతర్జాతీయ ప్రచురణ
ఒక అంతర్జాతీయ DVD లైక్ స్టార్స్ ఆన్ ఎర్త్ అనే తర్జుమాను 2010 జనవరి 12న విడుదలచేశారు. ది వాల్ట్ డిస్నీ కంపెనీ హోమ్ ఎంటర్టైన్మెంట్ ( UTV యొక్క 14.85 శాతం సముపార్జించింది) రాబోయే కాలంలో విడుదల కాబోతున్నఉత్తర అమెరికా, బ్రిటన్,, ఆస్ట్రేలియాలో లైక్ స్టార్స్ ఆన్ ఎర్త్ కొరకు పమొఇనే కొరకు వీడియో హక్కులను కొనేశారు. ఈ DVD హిందీ, ఆంగ్ల భాషలలో ఉప శీర్షికలను అందిస్తోంది. ఇంగ్లీష్ నేపధ్యంలోకి మార్చబడింది.
సంత
right|thumb|250px|నెల్లూరు జిల్లా [[యల్లాయపాళెం అనే గ్రామం సంతలో ఒక వ్యాపారి దుకాణం]] సంత అంటే పక్కా భవనాల్లో కాకుండా ఆరుబయట వ్యాపారం జరిగే ప్రదేశం. సంతలు ఎక్కువగా గ్రామీణ ప్రాంతాల్లో జరిగినప్పటికీ, పట్టణాల్లో కూడా జరుగుతూంటాయి. ప్రధానంగా భారత ఉపఖండంలో సంతలు ఎక్కువగా జరుగుతాయి. ప్రతి వారం ఏదో ఒక నిర్దుష్టమైన రోజున సంతలు జరుగుతాయి. వాటిని వారపు సంతలు అని కూడా అంటారు. జరిగే రోజును బట్టి శనివారం సంత, గురువారం సంత అని కూడా అంటారు. జరిగే ప్రదేశం పేరున కూడా సంతల పేర్లుంటాయి. వారంలో ఒకటి కంటే ఎక్కువ రోజుల్లో కూడా సంతలు జరగడం కద్దు.
సంతలో వివిధ రకాలైన వస్తువులు అమ్మకానికి లభిస్తాయి. సాధారణంగా విశాలమైన బహిరంగ ప్రదేశంలో సంతలు జరుగుతాయి. వ్యాపారులు తమ సామగ్రిని ఎడ్లబళ్ళమీద, లారీల్లో లేదా స్వయంగా మోసుకొని సంతకు తెస్తారు. ఉదయాన్నే డేరాలు వేసుకొని దుకాణాలు తెరుస్తారు. వ్యవసాయదారులు తాము పండించిన ధాన్యాలు, కూరగాయలు, పండ్లు మొదలైనవి అమ్మకానికి తెస్తారు. కొందరు వ్యాపారులు చిన్న పిల్లలకోసం ఆట వస్తువులు, తినుబండారాలు కూడా తెచ్చి అమ్ముతారు. సంతలో సామాన్యంగా రోజూ గ్రామంలో దొరకని వస్తువులు కూడా కొనుక్కొనే అవకాశం కలుగుతుంది.
ఆ గ్రామానికి చెందినవారే కాకుండా చుట్టుప్రక్కల గ్రామాలవారు కూడా ఉత్సాహంగా సంతకు వస్తారు. తాము తెచ్చిన వస్తువులను అమ్మివేసి తమకు కావలసిన వస్తువులను కొనుక్కొంటారు. ప్రాచీనమైన వస్తు మార్పిడి పద్ధతి దీని నుంచే మొదలయ్యంది. దూర ప్రాంతాలకు వెళ్ళి కొనుక్కొనే వాటి కంటే సంతలో దొరికే వస్తువుల ధరలు సాధారణంగా తక్కువగా ఉంటాయి. ఆవులు, గేదెలు, ఎడ్లు, దున్నలు మొదలైన పెంపుడు జంతువుల అమ్మకాలు, కొనుగోళ్ళు కూడా సంతల్లో జరుగుతాయి. నిర్దుష్టమైన వస్తువుల కోసమే ప్రత్యేకంగా జరిగే సంతలు కూడా ఉంటాయి. ఉదాహరణకు పశువుల సంత, చేపల సంత, బత్తాయి పడ్ల సంత మొదలైనవి. తెలంగాణ లోని కామారెడ్డిలో మోటారుసైకిళ్ళకు కూడా వారపు సంత జరగడం విశేషం.
సంత నిర్వహణకు ఆ గ్రామ పంచాయితీ కావలసిన అన్ని ఏర్పాట్లు చేస్తుంది. గుడారాలకు స్థలాలు కేటాయిస్తుంది. ఇందుకోసం కొంత రుసుం వసూలు చేస్తుంది. సంతలో చెట్లు నాటి నీడ కల్పిస్తుంది. ఇలా నాటిన చెట్లు ఒక తోట లాగా కనిపిస్తుంది. దీనిని 'సంతోట' (సంత+తోట) అంటారు. వర్షం వస్తే సరుకులు తడిసిపోకుండా కొన్ని షెడ్డులు కూడా నిర్మిస్తుంది. సంతలో దొంగతనాలు, అక్రమ వ్యాపారాన్ని నిరోధించడానికి పోలీసులకు గ్రామ యువజన సంఘం సభ్యులు తోడ్పడతారు.
ఇన్ని విధాలుగా గ్రామంలో అందరికీ ఉపయోగపడే సంత గురించి అందరూ ఎదురుచూస్తుంటారు.center|thumb|800px|[[కట్టంగూర్‌లో పశువుల సంత]]
ఇంటర్ నెట్ లో సంతలు
ఇక్కడ కొనడం/అమ్మడం తో పాటు, వేలంపాటలు కూడా ఉంటాయి.
మూలాలు
వర్గం:వ్యాపారము వర్గం:సమాజం
సురేంద్ర ప్రసాద్ యాదవ్
సురేంద్ర ప్రసాద్ యాదవ్ బీహార్‌ రాష్ట్రానికి చెందిన రాజకీయ నాయకుడు. ఆయన ఆరుసార్లు ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో సహకార శాఖ మంత్రిగా పని చేస్తున్నాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
దంత ఆలయం శ్రీలంక
ఇది ఒక ప్రసిద్ధ బౌద్ధ దేవాలయం, దీనిని టెంపుల్ ఆఫ్ ద టూత్‌, శ్రీ దళాద మాలిగవా ,పవిత్ర టూత్ రెలిక్ అని కూడా వ్యవహరిస్తారు ,  దళాద మాలిగావా అంటే దంతాల దేవాలయం అని అర్థం. గౌతమ బుద్ధుని పవిత్రమైన దంతాన్ని కలిగి ఉన్న ఈ ఆలయం ప్రపంచం నలుమూలల నుండి భక్తులను ,పర్యాటకులను ఆకర్షిస్తుంది ఇక్కడ బుద్దుని ఎడమ దంత అవశేషం ఉంది, ఈ  దేవాలయం  పూర్వపు కాండీ రాజ్యం యొక్క రాజభవన సముదాయంలో ఉంది, ఇది బుద్ధుని పంటి అవశేషాన్ని కలిగి ఉంది. పురాతన కాలం నుండి, ఈ అవశేషం స్థానిక రాజకీయాల్లో ముఖ్యమైన పాత్ర పోషించింది ఎందుకంటే అవశేషాన్ని కలిగి ఉన్న వారు దేశ పాలనను కలిగి ఉంటారని నమ్ముతారు.మాల్వటే, అశ్గిరియ అనే రెండు అధ్యాయాలకు చెందిన భిక్షువులు ఆలయ లోపలి గదిలో రోజువారీ పూజలు నిర్వహిస్తారు. ఆచారాలు ప్రతిరోజూ తెల్లవారు జామున, మధ్యాహ్నానికి ,సాయంత్రం మూడుసార్లు నిర్వహించబడతాయి.1998లో లిబరేషన్ టైగర్స్ ఆఫ్ తమిళ్ ఈలం బాంబు పేలుళ్లతో ఆలయం భారీగా దెబ్బతిన్నది, అయితే ప్రతిసారీ దానిని మరమ్మత్తు చేసి దాని అసలు రూపానికి పునరుద్ధరించారు.
నిర్మాణం
టెంపుల్ ఆఫ్ టూత్ రెలిక్ యొక్క ప్రధాన భాగం 15వ శతాబ్దంలో క్యాండీ రాజ్యంలో నిర్మించబడింది ,మొత్తం భవనం ఒకప్పుడు రాయల్ గార్డెన్‌లో భాగంగా ఉండేది. బుద్ధ టూత్ రెలిక్ టెంపుల్ అష్టభుజి ఆకారంలో ఉంటుంది ,సున్నితమైన నిర్మాణాన్ని కలిగి ఉంది, దాని చుట్టూ తెల్లటి ఎత్తైన గోడలు ,కందకం ఉంది.గోడ యొక్క నాలుగు మూలల్లో నాలుగు హిందూ దేవాలయాలు నిర్మించబడ్డాయి,ఈ ఆలయం దాదాపు 6 మీటర్ల ఎత్తులో రెండు అంతస్తుల భవనంతో నిర్మించబడింది, వీటిలో ప్రధానంగా బౌద్ధ మందిరం, డ్రమ్ హాల్, పొడవైన హాలు, మంత్రాలయం, పెద్ద నిధి గృహం ,లోపలి మందిరం.. రెండవ అంతస్తులోని లోపలి హాలు మధ్యలో, భారీ బంగారు కూర్చున్న బుద్ధుని ప్రతిష్టించారు, ,ఎడమ వైపున ఉన్న చీకటి గదిలో ఆరు అంతస్తుల బంగారు పగోడాలో దంత అవశేషాలు ప్రతిష్టించబడ్డాయి, దంత శేషాన్ని ఉంచే అసలు గదిని "హందున్ కునామ" అంటారు.
బుద్ధ టూత్ ఫెస్టివల్
ప్రతి సంవత్సరం జులై చివరి నుండి ఆగస్టు మధ్య వరకు, కాండీ బుద్ధ టూత్ ఫెస్టివల్‌ను (క్యాండీ ఎసల పెరహెరా ) జరుపుకుంటారు, వేడుక సందర్భంగా, వీధుల్లో అందమైన ఏనుగులు ఊరేగింపు, అలాగే వివిధ జాతి నృత్యాలు ,ప్రదర్శనలు ఉంటాయి 4వ శతాబ్దం CEలో, 800 సంవత్సరాల తరువాత, బుద్ధ భగవానుడి నిర్యాణం తర్వాత భారతదేశం నుండి పవిత్ర దంత అవశేషాలు ఈ ద్వీపానికి తీసుకురాబడిందని నమ్ముతున్న సమయం నుండి ఈ  ఊరేగింపు జరుగుతున్నది.
మూలాలు
వర్గం:బుద్ధులు వర్గం:శ్రీలంక
లోయా జిర్గా
లోయా జిర్గా (పష్తో భాషలో "మహానాడు" అని అర్థం) పష్తూన్ సంప్రదాయంలో ఒక ప్రత్యేక రకమైన చట్టపరమైన సమావేశం. దేశాధిఉనేత ఆకస్మికంగా మరణించినపుడు కొత్త దేశాధినేతను ఎన్నుకోవడం, కొత్త రాజ్యాంగాన్ని ఆమోదించడం లేదా యుద్ధం వంటి జాతీయ, ప్రాంతీయ సమస్యలను పరిష్కరించుకోవడం కోసం నిర్వహిస్తారు. ఇది ఆధునిక-కాలపు వ్రాతపూర్వక లేదా స్థిరమైన చట్టాల కంటే ప్[ఊర్వకాలానికి చెందినది. పష్తూన్ ప్రజలు ఈ పద్ధతిని ఎక్కువగా ఇష్టపడతారు. అయితే పష్తూన్‌లచే ప్రభావితమైన ఇతర సమీపంలోని సమూహాలు (చారిత్రాత్మకంగా ఆఫ్ఘన్‌లు అని పిలుస్తారు) దీన్ని అంతగా ఇష్టపడరు.
ఆఫ్ఘనిస్తాన్‌లో, కనీసం 18వ శతాబ్దం ప్రారంభంలో హోటాకి, దుర్రానీ రాజవంశాలు అధికారంలోకి వచ్చినప్పటి నుండి లోయా జిర్గా లను నిర్వహిస్తున్నట్లు తెలుస్తోంది.
చరిత్ర, పరిభాష
ప్రాచీన ఆర్యన్ తెగలు, ప్రోటో-ఇండో-ఇరానియన్ భాష మాట్లాడేవారని చెప్పబడే తెగలు, మధ్య ఆసియా, ఆఫ్ఘనిస్తాన్ నుండి అడపాదడపా అలలు అలలుగా వచ్చినట్లు ఒక పౌరాణిక కథనం ఉంది. వారు రెండు రకాల కౌన్సిల్‌లతో కూడిన జిర్గా విధానాన్ని పాటించారు. అవి సిమిటే, సభా. సిమిటే (శిఖరం) లో పెద్దలు, గిరిజన నాయకులూ ఉంటారు. రాజు కూడా సిమిటే సమావేశాల్లో కూర్చుంటాడు. సభా ఒక విధమైన గ్రామీణ మండలి. భారతదేశంలో వీటిని సమితి, సభ అని పిలుస్తారు.
కాలక్రమేణా పాలకులు, అధిపతుల ఎంపికకూ, సూత్రప్రాయమైన విషయాలను ప్రసారం చేయడానికీ వీటిని ఉపయోగించారు. గొప్ప కుషాణు పాలకుడైన కనిష్కుడి కాలం నుండి 1970ల వరకు పదహారు జాతీయ లోయా జిర్గాలు, వందల కొద్దీ చిన్న లోయా జిర్గాలూ జరిగాయి. శతాబ్దాల నాటి ఈ సంప్రదాయం, ఇస్లామిక్ షూరా (సంప్రదింపుల సభ) మాదిరిగానే ఉంటుంది.
ఆఫ్ఘన్ సమాజంలో, ఇతర తెగలతో అంతర్గత లేదా బాహ్య వివాదాలను పరిష్కరించడానికి గిరిజన నాయకులు ఇప్పటికీ లోయా నిర్వహిస్తూంటారు. కొన్ని సందర్భాల్లో ఇది టౌన్ హాల్ సమావేశం లాగా పనిచేస్తుంది.
ఆఫ్ఘన్‌లు అధికారం చేపట్టినప్పుడు వారు అలాంటి జిర్గాతో తమ పట్టును చట్టబద్ధం చేసుకోవడానికి ప్రయత్నించారు. ప్రారంభంలో పష్టూన్లకు మాత్రమే జిర్గాల్లో పాల్గొనేందుకు అనుమతి ఉండగా, తరువాత తజిక్‌లు, హజారాల వంటిఒ ఇతర జాతి సమూహాలను కూడా వీటికి అనుమతించారు. అయితే వారు పరిశీలకుల స్థాయి కన్న కొద్దిగా పై స్థాయిలో ఉండేవారంతే. జిర్గాల సభ్యులు ఎక్కువగా రాజకుటుంబ సభ్యులు, మత పెద్దలు, ఆఫ్ఘన్‌ల గిరిజన నాయకులు. రాజు అమానుల్లా ఖాన్ జిర్గాను సంస్థాగతీకరించాడు. అమానుల్లా నుండి మొహమ్మద్ జహీర్ షా (1933-1973), మహమ్మద్ దావూద్ ఖాన్ (1973-1978) ల పాలన వరకు జిర్గాను ప్రాంతీయ పష్టూన్ నాయకుల ఉమ్మడి సమావేశంగా గుర్తించారు.
సమావేశాలు ఒక వ్యవధి ప్రకారం జరగవు. ఏవైనా సమస్యలు లేదా వివాదాలు తలెత్తినప్పుడు మాత్రమే వీటిని ఏర్పాటు చేస్తారు. లోయాజిర్గా ను ముగించడానికి, ఒక కాలపరిమితి అంటూ లేదు. నిర్ణయాలను సమూహంగా మాత్రమే తీసుకోవడం, వాదనలు రోజుల తరబడి జరగడం వంటి కారణాల వలన తరచూ ఈ సమావేశాలు రోజుల తరబడి జరుగుతూంటాయి. పెద్ద విపత్తు, విదేశాంగ విధానం, యుద్ధ ప్రకటన, నాయకుల చట్టబద్ధత, కొత్త ఆలోచనలు చట్టాల పరిచయం వంటి వివిధ సమస్యలను లోయాజిర్గాల్లో చేపడతారు.
ఆఫ్ఘనిస్తాన్
ఆఫ్ఘనిస్తాన్ చరిత్రలో జరిగిన కొన్ని లోయా జిర్గాలు:
బ్రిటిష్ ఇండియా, పాకిస్తాన్
1947 జూన్ 21 న, భారతదేశ విభజనకు కేవలం ఏడు వారాల ముందు బచా ఖాన్, అతని సోదరుడు ముఖ్యమంత్రి డాక్టర్ ఖాన్ సాహిబ్, ఖుదాయి ఖిద్మత్గార్లు, ప్రావిన్షియల్ అసెంబ్లీ సభ్యులు, మీర్జాలీ ఖాన్ (ఐపీకి చెందిన ఫకీర్) ఇతర గిరిజన పెద్దలతో కూడిన ఒక లోయా జిర్గా బన్నులో జరిగింది. ఇది బన్నూ తీర్మానాన్ని ప్రకటించింది. భారతదేశం లేదా పాకిస్తాన్‌లో చేరడానికి బదులుగా బ్రిటీష్ ఇండియాలోని అన్ని పష్తున్ భూభాగాలను చేర్చి పష్తూనిస్తాన్ స్వతంత్ర దేశం ఇవ్వాలని డిమాండ్ చేసింది. అయితే, బ్రిటీష్ రాజ్ ఈ తీర్మానం లోని డిమాండ్‌ను అంగీకరించడానికి నిరాకరించారు. దీనికి ప్రతిస్పందనగా ఖుదాయి ఖిద్మత్గార్లు ప్రజాభిప్రాయ సేకరణను బహిష్కరించారు.
బలూచిస్తాన్‌లో శాంతి కోసం 2006 ఏప్రిల్‌లో, మాజీ బలూచిస్తాన్ ముఖ్యమంత్రి తాజ్ ముహమ్మద్ జమాలీ అధ్యక్షుడు పర్వేజ్ ముషారఫ్, లోయా జిర్గాకూ మధ్య సమావేశాన్ని ఏర్పాటు చేస్తానని ప్రకటించాడు. 2006 సెప్టెంబరులో కలాట్ వద్ద ఒక లోయ జిర్గా జరిగింది. బలోచ్ ప్రజల సార్వభౌమత్వానికీ హక్కులకూ సంబంధించి అంతర్జాతీయ న్యాయస్థానంలో కేసు దాఖలు చేస్తామని ఇందులో ప్రకటించారు.
మూలాలు
వర్గం:ఆఫ్ఘనిస్తాన్
జి.ఎస్.ఎల్. వైద్య కళాశాల
జిఎస్ఎల్ వైద్య కళాశాల (జిఎస్ఎల్ మెడికల్ కాలేజ్ & హాస్పిటల్) భారతదేశంలోని ఆంధ్రప్రదేశ్లోని రాజమండ్రిలో గల ఒక ప్రైవేట్ వైద్య కళాశాల. ఈ వైద్య కళాశాల మెడికల్ సైన్సెస్‌లో అండర్ గ్రాడ్యుయేట్ (బాచిలర్స్ - ఎంబిబిఎస్) కోర్సులను అందిస్తోంది. ఈ కళాశాలను మెడికల్ కౌన్సిల్ ఆఫ్ ఇండియా గుర్తించింది. ఇది విజయవాడలోని ఎన్.టి.ఆర్ యూనివర్శిటీ ఆఫ్ హెల్త్ సైన్సెస్కు అనుబంధంగా ఉంది.
బి.ఆర్.పంతులు
thumb|right|బి.ఆర్.పంతులు బి.ఆర్.పంతులు (బడగూర్ రామకృష్ణయ్య పంతులు) ప్రముఖ సినీ నిర్మాత, దర్శకుడు, నటుడు. ఆయన తెలుగు, తమిళ, కన్నడ, హిందీ సినీ రంగాల్లో పలు సినిమాలకు నిర్మాణం, దర్శకత్వం వహించారు. ఆనాటి మైసూరు రాజ్యంలో నేటి కర్ణాటక-ఆంధ్రప్రదేశ్-తమిళనాడు సరిహద్దు ప్రాంతమైన కుప్పంకు 11 కిలోమీటర్ల దూరంలో ఉన్న బడగూరులో జన్మించారు. గుబ్బి వీరణ్ణ ట్రూపులో నటుడిగా చేరి కన్నడ నాటక రంగంలో ప్రఖ్యాతులై, తర్వాత తమిళ చలనచిత్ర రంగంతో సినీ నిర్మాణం ప్రారంభించారు. క్రమంగా పలు భాషల్లో సినిమాల నిర్మాణం సాగించారు. పద్మినీ పిక్చర్స్ బ్యానర్‌పై తెలుగు, తమిళ, కన్నడ, హిందీ భాషలలో 55 చిత్రాలను నిర్మించారు. వాటిలో కొన్ని మినహా అన్ని చిత్రాలకు దర్శకత్వం వహించారు.
మరణం
ఇతడు హృద్రోగం వల్ల బెంగళూరులో 1974, అక్టోబర్ 8న మరణించాడు.
మూలాలు
వర్గం:సినిమా దర్శకులు వర్గం:1911 జననాలు వర్గం:1974 మరణాలు వర్గం:తెలుగు సినిమా వ్యాసాల విస్తరణ ప్రాజెక్టు
రాజశ్రీ (అయోమయ నివృత్తి)
రాజశ్రీ అన్న పేరు ఈ క్రింది వారిని సూచిస్తుంది:
మహా శివరాత్రి పర్వదినం
మహాశివరాత్రి గురించి పురాణాలు మరియు ఇతర కధనాలు: మహా శివరాత్రి ప్రతి సంవత్సరం వచ్చె మాఘ బహుళ చతుర్దశి నాడు వస్తుంది. 2023 సంవత్సరంలొ ఫిబ్రవరి నెలలొ 18 వ తారీఖు మాఘ బహుళ చతుర్దశి అనగా శివరాత్రి. ఇది అన్ని దేశాలలో ఉన్న హిందువులకు మహత్తరమైన పందుగ. ఈ రోజు మహాదేవుడు లింగ రూపంలొ ఆవిర్భవించాడు కనుక ఈరొజు మహా శివరాత్రి అని శివపురాణం లొ తెలియబరచబడినది. ఇలాగె అనెక కధనాలు కలవు. శ్రీ మహాభావగతంలొ క్షీరసాగర మధనంలొ ఉద్భవించిన హాలాహలం అనే విషం (గరళం) ను శివుడు భక్షించి లొకాలను కాపాడినాడు. కాని ఆ గరళం యొక్క ప్రభావం వలన శివుని గొంతు కమిలిపొయి నీలి రంగులొకి మారిపోయింది. ఆ రొజునుండి శివుడు నీలకంటుడు అయినాడు. లోకాలను కాపాడిన మహా శివునికి శాంతి కలుగుటకు ఆ రాత్రి అంతా శివ నామ స్మరణ మరియు జప తపాదులు చెస్తారు భక్తులు. ఈ రొజు చేసే శివ పూజ, ఆలయ దర్శనం, అభిషేకం, జపం, ఉపవాసం, జాగరణ అత్యంత ఫలితాన్ని ఇచ్ఛి మహా శివుని అనుగ్రహం పొందుతారు అని భక్తుల విశ్వాసం. ==
డెకాబోరాన్
భౌతిక లక్షణాలు
డెకాబోరాన్ బలమైన గుణాత్మకమైన వాసన కల్గిఉన్నది. కొన్నిసార్లు చాకొలేట్ వంటి వాసన కల్గి ఉంది. ఇలాంటి వాసన కల్గి ఉండటం బోరాన్ సంయోగ పదార్థాల ప్రత్యేక గుణం. డెకాబోరాన్ యొక్క భౌతికగుణాలు నాప్తాలిన్, అంత్రాసేన్ వంటి సేంద్రియ సంయోగ పదార్థాలను పోలిక కల్గిఉన్నవి.పీడన రహిత స్థితి (వాక్యుం) లో ఒక మోస్తారు ఉష్ణోగ్రతలో దీనిని ఉత్పతనము చెందించ వచ్చును.డెకాబోరాన్ ను ఉత్పతనం (Sublimation) కావించడం అనేది, దీనిని శుద్ధికరించుటకు ఉపయోగించు సాధారణ ప్రక్రియ.సేంద్రియ సంయోగ పదార్థాల వలె డెకాబోరాన్ వేగంగా, త్వరితంగా మండుస్వభావం కలది. అయితే మిగతా బోరాన్ హైడ్రేడ్ ల వలె ప్రకాశమైనఆకుపచ్చని జ్వాలతో మండును.
డెకాబోరాన్ మరుగుచున్న నీటితో జలవిశ్లేషణ చర్యకు లోనయి హైడ్రోజన్ వాయువును, బోరిక్ ఆమ్లాన్ని ఏర్పరచినప్పటికి, తేమ కల్గిన గాలితో అంతగా చర్యా శీలతను చూపించదు.
భౌతిక స్థితి
డెకాబోరాన్ స్థిరమైన తెల్లని స్పటికరూపంలో ఉండును. ఘాటైన (చాకొలేట్ వంటి) వాసన కల్గి ఉంది. డెకాబోరాన్ అణుభారం 122.22 గ్రాములు/మోల్.
సాంద్రత
సాధారణ ఉష్ణోగ్రత (25౦Cవద్ద) డెకాబోరాన్ సాంద్రత 0.94 గ్రాములు/సెం.మీ3
ద్రవీభవన ఉష్ణోగ్రత
డెకాబోరాన్ రసాయన పదార్థం యొక్క ద్రవీభవన స్థానం 97–98 °C (207–208 °F; 370–371K)
బాష్పీభవన ఉష్ణోగ్రత
డెకాబోరాన్ రసాయన పదార్థం యొక్క బాష్పీభవన స్థానం 213 °C (415 °F; 486 K)
ద్రావణీయత
డెకాబోరాన్ చల్లని నీటిలో కొంతమేర కరుగును. అలాగే పలు అధ్రువీయ ద్రావణులలో, ఒకమోస్తరుగా ధ్రువీయద్రావణులలో కరుగును.
స్వయంప్రేరిత దహనఉష్ణోగ్రత(Autoignition temperature)
డెకాబోరాన్ సంయోగ పదార్థం 149 °C (300 °F; 422 K) వద్ద ఆక్సిజన్/గాలి అందుబాటులో ఉన్న తనకు తానుగా దహనం చెందును/మండును.
అణునిర్మాణం
డెకాబోరాన్ అణువులోని బోరాన్ 10 (B10) చట్రనిర్మాణం అసంపూర్ణ ఆక్టాడెకాహెడ్రాన్ పోలికలో ఉండును.
సంశ్లేషణ
చిన్న బోరాన్ హైడ్రైడ్ క్లస్టరులను ఉష్ణవిచ్ఛేదన/పైరోలిసిస్ (pyrolysis ) చెయ్యడం ద్వారా డెకాబోరాన్‌ను తయారు చేయుదురు. డైబోరాన్ ( లేదాB2H6) లేదా పెంటా బోరాన్ (B5H9) ల నుఉష్ణవిచ్ఛేదన/తాపవిచ్ఛేదన చేసిన హైడ్రోజన్ ను (H2) ను కోల్పోయి డెకాబోరాన్ ఏర్పడును.ప్రయోగశాల స్థాయిలో సోడియం బోరోహైడ్రైడ్ ను బోరాన్ ట్రైఫ్లోరైడ్తో చర్యకు ఒను కావించిన NaB11H14ఏర్పడును. దీనిని అమ్లికరించిన డెకాబోరాన్, హైడ్రోజన్ వాయువు ఏర్పడును.
ఇది CH3CN, Me2S వంటి లేవిస్ క్షారాలతో (Lewis bases (L) చర్య వలన బోరాన్ వ్యుత్పన్నములను (derivatives) B10H12•2Lఫార్ములాతో ఏర్పరచును. ఈ రకపు/జాతి/వర్గం ఉత్పన్న సమూహాన్ని arachno clustersగా వర్గీకరించారు.ఇవి ఎసిటిలిన్ తో "closo" అర్థోకార్బోరాన్ ను ఇచ్చును. ఇది బలహీనమైన బ్రాన్స్టేడ్ ఆమ్లం (Brønsted acid).ఇది మొనోడిప్రోటోనేసన్ చెంది అనయాన్[B10H13]−ను ఏర్పరచును
అనువర్తనము
డెకాబోరాన్ గురించి తరచుగా పరిశోధన జరుగు చున్నను దీనియొక్క ప్రత్యేకమైన ఉపయోగం గురించి ఇదమిద్దంగా తెలియదు. డెకాబోరాన్ యొక్క అణువు ప్లాస్మాస్థితిలో వియోగం చెంది మోనోఆటమిక్ బోరాన్ అయాన్ ను విడుదల చేయుట వలన, ఇది పొటెన్సియల్లి (potentially) గా ఎ న్యుట్రానిక్ ఫ్యూసన్ (aneutronic fusion) లో ఇంధనంగా వాడుటకు ఉపయోగ పడును. డెకాబోరాన్ ను రాకెట్ ఇంధనాల దహన సామర్ధ్యాన్నిపెంచు అదురువు/అదనపు చేర్పుడుపదార్థం (additive) గా అభివృద్ధిపరచడం జరిగింది. ఇథైల్ డెకాబోరాన్ వంటి డెకాబోరాన్ యొక్క ఉత్పన్నాలను కూడా ఇంధనపు అదనపు చేర్పుపదార్థంగా కుడా ప్రయత్నించారు. డెకాబోరాన్ ను అసిటిలిన్/ఎసిటిలిన్ తో చర్య జరిపించడం ద్వారా వినైల్ డెకాబోరాన్ (డెకేన్, dekene) ను తయారు చేయుదురు.
మూలాలు/ఆధారాలు
వర్గం:రసాయన శాస్త్రం వర్గం:రసాయన సమ్మేళనాలు వర్గం:బోరాన్ సమ్మేళనాలు వర్గం:అకర్బన సమ్మేళనాలు
కోడంబాకం రైల్వే స్టేషను
కోడంబాకం రైల్వే స్టేషను చెన్నై సబర్బన్ రైల్వే నెట్వర్క్ లోని చెన్నై బీచ్ - చెంగల్పట్టు సెక్షన్ లోని ఒక రైల్వే స్టేషన్. ఇది కోడంబాకం, వడపళని, అశోక్ నగర్ యొక్క పొరుగు ప్రాంతములకు సేవలు అందిస్తున్నది. మద్రాస్-ఎగ్మోర్ కాంచీపురం సబర్బన్ రైల్వే 1911 సం.లో ప్రారంభించబడింది అప్పటికే ఈ రైల్వే స్టేషన్ ఉనికిలో ఉంది.
చరిత్ర
ఈ స్టేషన్ చెన్నై సబర్బన్ రైల్వే నెట్వర్క్ లోని చెన్నై బీచ్-తాంబరం విభాగంలో ఉంది. 1928 సం.లో ప్రారంభమైన ట్రాక్ పడి పనులు మార్చి 1931 సం.లో పూర్తయినని. సబర్బన్ సర్వీసులు బీచ్, తాంబరం స్టేషనుల మధ్య మొదటి మీటరు గేజి ఈఎంయు సేవలు, మే 1931, 11 న ప్రారంభించారు, , 1.5 కెవి డిసిలో నడుపుతున్న, 1931 నవంబరు 15 న విద్యుద్దీకరణ జరిగినది. విభాగం 1967 జనవరి 15 న 25 కెవి ఎసి ట్రాక్షన్ కు మార్చారు
మూలాలు
వర్గం:చెన్నై సబర్బన్ రైల్వే స్టేషన్లు వర్గం:చెన్నై రైల్వే స్టేషన్లు వర్గం:దక్షిణ రైల్వే జోన్ వర్గం:భారతీయ రైల్వేలు
హలో జూన్
కథ
జూన్ (రజిషా విజయన్) ఇంటర్మీడియట్ చేయడానికి కాలేజీలో చేరుతుంది, అదే కాలేజీలో తన క్లాస్ లో ఉన్న అబ్బాయిని చూసి ప్రేమలో పడుతుంది. ఆ తరువాత ఆమె తన ప్రేమని  ఆ అబ్బాయికి ఎలా వ్యక్త పరిచింది, కాలేజ్ కు వెళ్లిన దగ్గర నుండి ఆమెకు 26 సంవత్సరాలు వచ్చే వరకు ఆమె తన తల్లితండ్రుల  నుండి ఎలాంటి పరిస్థితిని ఎదుర్కొంది? అనేదే మిగతా సినిమా కథ.
1601
1601 గ్రెగోరియన్‌ కాలెండరు యొక్క సాధారణ సంవత్సరము.
తేదీ వివరాలు తెలియనివి
thumb|రాఘవేంద్ర స్వామి
మూలాలు
*
బుచ్ఛిరెడ్డి పాలెం
బుచ్ఛిరెడ్డి పాలెం  ఖమ్మం జిల్లా ఇర్రుపాలెం మండలానికి చెందిన గ్రామం. .
దీన్ని వేమిరెడ్డి బుచ్ఛిరెడ్డి 1800 లో దిన్ని నిర్మించారు. వారి మనమడ రామకొటరెడ్డి గారు ఇక్కడ 1902 నుండి 1985వరకు జీవించియున్నారు. వారి చిన్నకుతురు "నిర్మల" అల్లుడు గారు"వెంకట నారాయణరెడ్డి ." (గారి పెద్ద కుమారుడు మన "శీలం గోపాల్ రెడ్డి".) చెరువు అధ్యక్షుడిగా గడచిన 9 సంవత్సరలుగ ".వెంకట నారయణరెడ్డి"గారు పనిచేస్తున్నారు.శీలం వెంకట నారయనరెడ్డి గారు వాళ్ల నాన్న గారు "రామకొటరెడ్డి", వాల్ల నాన్న గారు "వెంకట రెడ్డి" గారు.
దేవాలయాలు
సిరిసంపదలతో, వ్యవసాయ రంగంలో పరిపుష్టిగా ఉన్న బుచ్చిరెడ్డిపాలెము, ఆధ్యాత్మిక రంగంలో కూడా ప్రత్యేకస్దానం పోందింది.
పండుగలు
బుచ్చిరెడ్డిపాలెములో జరుపుకొనే ముఖ్యమైన పండుగలు:
పాలకోవా
thumb|పాలకోవా
పాలకోవా పాలతో చేసే స్వచ్ఛమైన  మిఠాయి. ఇది మంచి రుచి కలిగిన బలవర్ధకమైన ఆహారం.
తయారు విధానం
రాగి తాంబాలంలో పాలు పోసి చిక్కగా కోవా అయ్యేంతవరకూ కలియబెడుతూ మరగబెట్టి స్టౌపైనుండి దింపాలి. పంచదార కలిపి మళ్ళీ స్టౌపై పెట్టి బాగా కలియబెడుతూ ఉండాలి. ఉండ పాకం అయ్యాకా స్టౌపైనుండి దింపాలి. వెచ్చగా ఉన్నప్పుడే బిళ్ళలుగా చేసుకోవాలి. ఈ పాలకోవా బిళ్ళలు తినడానికి చాలా రుచిగా ఉంటాయి, బయట బజార్లో దొరికే వాటికంటే చాలా బాగుంటాయి.
లలిత్ కుమార్ యాదవ్
లలిత్ కుమార్ యాదవ్ బీహార్‌ రాష్ట్రానికి చెందిన రాజకీయ నాయకుడు. ఆయన దర్భాంగా గ్రామీణ నియోజకవర్గం నుండి మూడుసార్లు ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో పబ్లిక్ హెల్త్ ఇంజనీరింగ్ శాఖ మంత్రిగా పని చేస్తున్నాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
చెర్చన్ మానవుడు
వాయువ్య చైనా లోని తారిమ్ నదీ బేసిన్ లో లభ్యం అయిన క్రీ.పూ. ఒకటి, రెండు సహాస్రాబ్దిల నాటి కాకసాయిడ్ జాతికి చెందిన ప్రజల యొక్క మమ్మీలను తారిమ్ మమ్మీలుగా వ్యవహరిస్తారు. ఈ తారిమ్ మమ్మీలలో ఒక ప్రముఖమైన మమ్మీ చెర్చన్ మానవుని మమ్మీ. తక్లమకాన్ ఎడారి ఇసుకలో పాతిపెట్టబడిన ఈ మానవుని శవం, ఎడారి వేడిమికి ఎండిపోయి, శుష్కించి ప్రకృతి సిద్ధంగా మమ్మీగా మారిపోయింది. క్రీ.పూ. 1000 నాటి ఈ మమ్మీ కకేసియన్ జాతి లక్షణాలతో, యూరోపియన్ ముఖ లక్షణాలతో కనిపిస్తుంది. ఇతను పశ్చిమ యురేషియా మూల ప్రాంతాలనుంచి చైనా దేశంలోని తారిం బేసిన్ ప్రాంతానికి వలస వచ్చిన ఆదిమ ఇండో-యూరోపియన్ తెగ ప్రజలకు చెందిన వాడు.
తక్లమకాన్ ఎడారి లోని ‘కీమో’ లేదా ‘చెర్చన్’ (Qiemo /Cherchen) నగరానికి 6 కి.మీ. దూరంలో గల జఘున్లుక్ (Zaghunluq) శ్మశానంలో రెండవ సమాధిలో చెర్చన్ మానవుని మమ్మీని 1985 లో వెలికితీశారు. చెర్చన్ వద్ద బయల్పడినందువల్ల ఈ మమ్మీని చెర్చన్ మానవుడు (Cherchen Man) గా వ్యవహరించారు. ఇతనినే ఉర్-డేవిడ్ (Ur-David) అని కూడా పిలుస్తారు. ఈ రెండవ సమాధిలోనే ఈ చెర్చన్ యువకునితో పాటు మరో ముగ్గురు స్త్రీల మమ్మీలు, ఒక శిశువు మమ్మీ ముదురు రంగులతో కూడిన వస్త్రాలలో చుట్టబడి లభించాయి. వీరిని చెర్చన్ మానవుని కుటుంబంగా భావిస్తున్నారు.
భౌతిక లక్షణాలు
3000 సంవత్సరాల క్రితం కాలం నాటి ఈ చెర్చన్ మానవుడు సుమారుగా ట్రోజన్ యుద్ధం జరిగిన కాలంలో జీవించి వుంటాడని భావించారు. 5 అడుగుల 5 అంగుళాల ఎత్తుగా వున్న ఈ చెర్చన్ యువకుడు చనిపోయే నాటికి 50 సంవత్సరాల వయస్సు ఉండవచ్చు. తొలుత ఈ మమ్మీ 6 అడుగుల 6 అంగుళాల ఎత్తు వున్నదని భావించారు. తరువాత పురావస్తు శాస్త్రవేత్తలు మేలరీ (J.P Mallory), విక్టర్ మెయిర్ (Victor Mair) లు 5 అడుగుల 5 అంగుళాల ఎత్తుకు మించి ఉండదని నిర్ధారించారు. కకేసియన్ జాతి లక్షణాలతో, పెద్ద దవడ ఎముకలు, పొడవైన గద్ద ముక్కును, ఎర్రని గోధుమరంగు (Reddish Brown) తో కూడిన జుట్టు కలిగి ఉన్నాడు. కొద్దిపాటి గడ్డం కలిగి ఉన్నాడు. కనుబొమలు సైతం చెక్కు చెదరకుండా ఉన్నాయి. ముఖం మీద గల పసుపు, ఎరుపు రంగులతో కూడిన చిత్రాలను పచ్చబొట్లు (tattoos) గా గుర్తించారు. ఇతను నిజ జీవితంలో ఎలా కనిపించి ఉండేవాడో అదే విధంగా ఇతని ఫోటోని పునర్నిర్మించారు
వస్తు సంస్కృతి
మెరుస్తున్న ఉన్నితో తయారుచేసిన బోర్డాక్స్ రంగు (Bordeaux colour) వస్త్రాలు, ప్యాంటు, సాక్స్ లు, బూట్లు ధరించాడు. ధరించిన ప్యాంటు తార్తాన్ లెగ్గింగ్స్ (Tartan leggings) మాదిరిగా కనిపిస్తుంది. ధరించిన ఉన్ని బట్టల ఆహార్యాన్ని బట్టి చూస్తే ఇతను శీతాకాలంలోనే మరణించి పాతిపెట్టబడి వుండవచ్చు. తక్లమకాన్ ఎడారి శీతల శుష్క వాతావరణం, సమాధిలోని గాలి శుష్కంగా ఉప్పదనంతో కూడినది కావడం చేత ఈ మమ్మీ మాత్రమే కాక మమ్మీతో పాటు వున్న కళాఖండాలు దుప్పట్లు (blankets), ఉన్ని బట్టలు, గోధుమలు, బేబీ సీసా సైతం సంపూర్ణంగా సంరక్షించబడి ఉన్నాయి.
పరిశోధకులను ఆకర్షించిన అంశం ఇతని వస్త్రాల నేతపని అల్లికలో కనిపిస్తున్న ప్లాడ్ నమూనా (plaid pattern). ఈ విధమైన వస్త్ర నమూనా నాటి ఆస్ట్రియా, జర్మనీ, స్కాటిష్ ప్రజలలో కూడా కనిపిస్తున్న కారణంగా ప్లాడ్ నమూనాను యూరోపియన్ టెక్నిక్ గానే భావించారు.
క్రీ.పూ. 3వ సహస్రాబ్దంలో దక్షిణ సైబీరియాలో ఆదిమ ఇండో-యూరోపియన్ వలస ప్రజల ఏర్పరిచిన అఫానసేవో సంస్కృతి (Afanasevo Culture) తో ఇతనికి దగ్గర సంబంధం కలిగివుండవచ్చునని భావిస్తున్నారు.
జన్యు పరీక్షలు
విదేశీయులు చేసిన DNA జన్యు పరీక్షలు కూడా చెర్చన్ మానవుడు, అతనితో పాటు వున్న మిగిలిన మమ్మీలు యూరోపియన్ సంతతికి చెందినవే అని ధ్రువీకరించాయి. అయితే 2007 లో జరిపిన ఆధునిక జన్యు విశ్లేషణలు ఈ చెర్చన్ మానవుడు, అతని కుటుంబంగా భావించిన ప్రజలు పశ్చిమ యురేషియాతో పాటు తూర్పు ఆసియా, దక్షిణ ఆసియా మూలాలను కూడా కలిగి వున్నారని, తద్వారా వీరిని పశ్చిమ, తూర్పు ప్రాంతాల ఉప మిశ్రమానికి చెందినవారిగా నిర్ధారించాయి. తండ్రి వైపు చూస్తే ప్రత్యేకంగా పశ్చిమ యురేషియా ప్రాంతం నుండి వచ్చిన వంశీయులుగా, తల్లి వైపు నుంచి చూస్తే పశ్చిమ యురేషియా, తూర్పు యురేషియా ప్రాంతం నుండి వచ్చిన మిశ్రమ వంశీయులుగా వెల్లడించాయి.
2014 ఆంధ్రప్రదేశ్ సార్వత్రిక ఎన్నికలు
2014 ఆంధ్రప్రదేశ్ సార్వత్రిక ఎన్నికలు 16వ లోక్‌సభvg ఎన్నుకోవడానికి జరిగిన ఎన్నికలు. రాష్ట్ర పునర్విభజన నేపథ్యంలో జరిగిన ఎన్నికలు. ఆంధ్రప్రదేశ్ లో 2 దశలవారిగా 2014 ఏప్రిల్ 30న తెలంగాణా ప్రాంతంలోను, 2014 మే 7న సీమాంధ్ర ప్రాంతంలో అసెంబ్లీ ఎన్నికలతో కలిపి జరిగాయి.
మూలాలు
వర్గం:ఆంధ్రప్రదేశ్‌లో జరిగిన సార్వత్రిక ఎన్నికలు
జి. నాగేశ్వరరెడ్డి
'''జి. నాగేశ్వరరెడ్డి''' తెలుగు సినిమా దర్శకుడు, రచయిత. ఎస్. వి. కృష్ణారెడ్డి సినిమాలకు దర్శకత్వశాఖలో పనిచేసిన ఈయన 6 టీన్స్ సినిమాతో దర్శకుడిగా పరిచయం అయ్యాడు.
ఇతర లంకెలు
వర్గం:తెలుగు సినిమా దర్శకులు వర్గం:జీవిస్తున్న ప్రజలు వర్గం:తెలుగు సినిమా రచయితలు
ప్రెస్ క్లబ్ హైదరాబాద్
ప్రెస్ క్లబ్, హైదరాబాద్ తెలంగాణ రాజధాని హైదరాబాద్‌లో మీడియా కార్యకలాపాలకు కేంద్రంగా ఉంది. ఈ ప్రెస్ క్లబ్ 1965లో స్థాపించారు. జర్నలిస్టు సంఘాలకు అతీతంగా ఈ క్లబ్ లో పాత్రికేయులకు సభ్యత్వం ఉంటుంది.
చరిత్ర
హైదరాబాద్ ప్రెస్ క్లబ్ కు భవనాన్ని ఆంధ్రప్రదేశ్ ఉమ్మడి ప్రభుత్వం ఫతే మైదాన్ లో కేటాయించింది. అనంతర పరిణామాల క్రమంలో సభ్యుల సంఖ్య పెరుగుతూ వస్తుండటంతో 1996లో ఉమ్మడి రాష్ట్రంలో సూర్యాపేటలో జరిగిన నాటి ఏపీయుడబ్ల్యూజే రాష్ట్ర మహాసభలో హైదరాబాద్ ప్రెస్ క్లబ్ కు స్థలాన్ని కేటాయించాలనే జర్నలిస్ట్ సంఘాల విజ్ఞప్తి మేరకు ముఖ్యమంత్రి నారా చంద్రబాబు నాయుడు హయాంలో సోమాజిగూడలోని ఈనాడు ఆఫీస్ ఎదురుగా ఉన్న డాక్టర్ బి.ఆర్ అంబేద్కర్ ఓపెన్ యూనివర్సిటీ స్థలాన్ని, భవనాన్ని కేటాయించారు.
కార్యకలాపాలు
ప్రెస్ క్లబ్ కార్యకలాపాలలో ప్రభుత్వానికి మీడియా సంబంధిత కన్సల్టెన్సీ సేవలను అందించడం, సెమినార్లు నిర్వహించడం, అభివృద్ధి మరియు మాస్ మీడియా సంబంధిత సమస్యలపై మీట్-ది-ప్రెస్ కార్యక్రమాలు మరియు వర్క్‌షాప్‌ల నిర్వహణ, సాంఘిక సేవా కార్యక్రమాలు, పాస్ పోర్ట్ మేళాలు, కోవిడ్ నియంత్రణ, ఉచిత వైద్య శిబిరాలు వంటి అనేక సేవా కార్యక్రమాలను నిర్వహిస్తారు.
మూలాలు
వర్గం:1965 స్థాపితాలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1988)
ఎస్.పి.బాలసుబ్రహ్మణ్యం 1988 సంవత్సరంలో విడుదలైన తెలుగు సినిమాలకు పాడిన  పాటలలో కొన్ని:
మూలాలు
వర్గం:సినిమా జాబితాలు Discography వర్గం:పాటలు వర్గం:జాబితాలు
కొచ్చెర్లకోట రామచంద్ర వేంకటకృష్ణారావు
కొచ్చెర్లకోట రామచంద్ర వేంకట కృష్ణారావు (1871 నవంబరు 11 - 1919)   తెలుగు రచయిత.
జీవిత విశేషాలు
అతను ఆరువేలనియోగులు. అతను గోదావరి మండలంలోని పోలవరం గ్రామంలో 1871 నవంబరు 11 న జన్మించాడు. అతని దత్తత గొన్న తల్లిదండ్రులు వేంకట జగన్నాథరావు, కామాయమ్మ దంపతులు. అతను 1897లో రాజమండ్రి కళాశాలలో బి.ఎ చదివాడు. అతను పోలవరం జమీందారుగా ఉండేవాడు.1900 నుండి ఎస్టేట్ వ్యవహారాలలో చేరాడు. అతను ఉత్తర సర్కార్ల జమీందార్లకు ప్రాతినిధ్యం వహిస్తున్న మద్రాస్ లెజిస్లేటివ్ కౌన్సిల్ లో సభ్యునిగా పనిచేసాడు. అతను భారతదేశం అంతటా పర్యటించాడు. 1895 లో తెలుగు సాహిత్యం పునరుజ్జీవం కోసం ఆంధ్రభాషోజీవని సొసైటీని ప్రారంభించాడు. 1898 లో “జరస్వతి” అనే తెలుగు పత్రికను ప్రారంభించాడు. పోలవరం వద్ద ఒక ఆసుపత్రి, కోతపల్లి వద్ద ఒక చౌల్ట్రీని స్థాపించాడు. రాజమండ్రిలో వితంతు గృహాన్ని ఉదారంగా యిచ్చాడు.
మూలాలు
వర్గం:1871 జననాలు వర్గం:1919 మరణాలు వర్గం:తెలుగు రచయితలు
బాలల గేయాలు
తెలుగు సాహిత్యంలో పలు బాలల గేయాలు ఉన్నాయి. వాటిలో కొన్ని.
చిట్టి చిలకమ్మ
చిట్టి చిలకమ్మ
అమ్మ కొట్టిందా?
తోట కెళ్ళావా?
పండు తెచ్చావా?
గూట్లో పెట్టావా?
గుటుక్కున మింగావా?
తారంగం తారంగం
తారంగం తారంగం తాండవకృష్ణా తారంగం వేణునాథా తారంగం వేంకటరమణా తారంగం వెన్నెలదొంగా తారంగం చిన్నికృష్ణా తారంగం
ఒకటి ఒకటి ఒకటి
ఒకటి ఒకటి ఒకటి మానవులంతా ఒకటి రెండు రెండు రెండు మంచి, చెడులు రెండు మూడు మూడు మూడు మన జెండా రంగులు మూడు నాలుగు నాలుగు నాలుగు వేదాలు మనకి నాలుగు ఐదు ఐదు ఐదు చేతికి వేళ్ళు ఐదు ఆరు ఆరు ఆరు రుతువులు మనకి ఆరు ఏడు ఏడు ఏడు వారానికి రోజులు ఏడు ఎనిమిది ఎనిమిది ఎనిమిది దిక్కులు, మూలలు ఎనిమిది తొమ్మిది తొమ్మిది తొమ్మిది గ్రహాల కూటమి తొమ్మిది పది పది పది పాపలు పాడే పాట ఇది
వానా వానా వల్లప్ప
వానా వానా వల్లప్ప చేతులు చాచు చెల్లప్ప తిరుగు తిరుగు తిమ్మప్ప తిరుగలేను నరసప్ప.
బుర్రుపిట్ట
బుర్రుపిట్ట బుర్రుపిట్ట తుర్రుమన్నది
అత్తతెచ్చిన కొత్తచీర కట్టనన్నది
మామతెచ్చిన మల్లెపూలు ముడువనన్నది
ఏనుగమ్మ ఏనుగు
ఏనుగమ్మ ఏనుగు ఏ ఊరెళ్ళిందేనుగు మా ఊరెళ్ళిందేనుగు మంచినీళ్ళు తాగిందేనుగు ఏనుగమ్మ ఏనుగు ఏ ఊరెళ్ళిందేనుగు మా ఊరెళ్ళిందేనుగు మంచినీళ్ళు తాగిందేనుగు ఏనుగు ఏనుగు నల్లన ఏనుగు కొమ్ములు తెల్లన ఏనుగు మీద రాముడు ఎంతో చక్కని దేవుడు
బొమ్మలమ్మా బొమ్మలు
బొమ్మలమ్మా బొమ్మలు రంగురంగుల బొమ్మలు రకరకాల బొమ్మలు సింగారాల బొమ్మలు బంగారు బొమ్మలు ఆడేపాడే బొమ్మలు అందమైన బొమ్మలు నీతిని నేర్పే బొమ్మలు ఖ్యాతిని కూర్చే బొమ్మలు
మనిషిగా పుటిన దెందుకురా?
మనిషిగా పుటిన దెందుకురా? మంచిని పెంచేటందుకురా బడికి వెళ్ళే దెందుకురా? చదువులు నేర్చేటందుకురా చదువులు నేర్చే దెందుకురా? జ్ఞానం పొందేటందుకురా జ్ఞానం పొందే దెందుకురా? ప్రగతిని పెంచేటందుకురా ప్రగతిని పెంచే దెందుకురా? చక్కగ బ్రతికేటందుకురా
చుక్ చుక్ రైలు వచ్చింది
చుక్ చుక్ రైలు వచ్చింది దూరం దూరం జరగండి ఆగినాక ఎక్కండి జోజో పాపా ఏడవకు లడ్డూ మిఠాయి తినిపిస్తా కమ్మని పాలూ తాగిస్తా.
తప్పెట్లోయ్ తాళాలోయ్
తప్పెట్లోయ్ తాళాలోయ్ దేవుడి గుళ్ళో బాజాలోయ్ పప్పు బెల్లం దేవుడికోయ్ పాలు నెయ్యి పాపడికోయ్
దాగుడుమూతలు దండాకోర్
దాగుడుమూతలు దండాకోర్ పిల్లీవచ్చె ఎలకా భద్రం ఎక్కడి దొంగలు అక్కడే గప్‌చిప్....గప్‌చిప్ కళ్ళూమూసి కోలికోల్ ఎక్కడి దొంగలు అక్కడే అణుక్కో ముణుక్కో దాక్కో గప్‌చిప్....గప్‌చిప్
చిట్టీ చిట్టీ చెల్లమ్మా
చిట్టీ చిట్టీ చెల్లమ్మా పలకాబలపం తేవమ్మా అక్షరాలు నేర్వమ్మా చదువు బాగా చదవమ్మా తెలివిని బాగా పెంచమ్మా ఇంటికిపేరు తేవమ్మా.
చేతవెన్న ముద్ద
చేతిలో వెన్న ముద్ద
చెంగల్వ పూదండ
బంగారు మొలతాడు
పట్టుదట్టి
సందె తాయెతులు
సరిమువ్వ గజ్జెలు
చిన్నికృష్ణా
నిన్ను చేరికొలుతు
సంక్రాంతి
వర్గం:బాల సాహిత్యం
దొరకునా ఇటువంటి సేవ
దొరకునా ఇటువంటి సేవ 2022లో తెలుగులో విడుదలైన సస్పెన్స్ క్రైమ్ డ్రామా సినిమా. దేవి ఫిలిం ఫ్యాక్టరీ బ్యానర్‌పై దేవ్ మహేశ్వరం నిర్మించిన ఈ సినిమాకు రామచంద్ర రాగిపిండి దర్శకత్వం వహించాడు. సందీప్ పగడాల, నవ్యరాజ్, వెంకీ, టిఎన్ఆర్, నక్షత్ర, రవి వర్మ ప్రధాన పాత్రల్లో నటించిన ఈ సినిమా ఫిబ్రవరి 11న విడుదలైంది.
బయటి లింకులు
వర్గం:2022 సినిమాలు వర్గం:2022 తెలుగు సినిమాలు
రాయికల్ పురపాలకసంఘం
రాయికల్ పురపాలకసంఘం, తెలంగాణ రాష్ట్రం, జగిత్యాల జిల్లా కు చెందిన ఒక పట్టణ స్థానిక స్వపరిపాలన సంస్థ. రాయికల్ పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోకసభ నియోజకవర్గం లోని జగిత్యాల శాసనసభ నియోజకవర్గం పరిధిలో ఉంది.
అబ్దుల్ ముహాసిన్ ముహమ్మద్ సజ్జాద్
అబుల్ ముహాసిన్ ముహమ్మద్ సజ్జాద్ (1880 - 1940 నవంబరు 23) భారతీయ ఇస్లామిక్ పండితుడు. అతను 20 వ శతాబ్దంలో జీవించిన అత్యంత ప్రభావశీలమైన ఉలేమాలలో ఒకడు. సజ్జాద్, అంజుమన్-ఉలామా-ఇ-బీహార్, జమియత్ ఉలేమా-ఇ-హింద్, ఇమారత్-ఇ-షరియాల వ్యవస్థాపకుడు. అబుల్ ముహాసిన్ ముహమ్మద్ సజ్జాద్ భారత స్వాతంత్ర్యోద్యమ నాయకుడు. అతడు సహాయనిరాకరణోద్యమం, ఖిలాఫత్ ఉద్యమం, శాసనోల్లంఘన ఉద్యమాలలో పాల్గొన్నాడు. అతను భారతదేశ విభజనను వ్యతిరేకించాడు. మిశ్రమ జాతీయవాదం భావనను సమర్థించాడు. బీహార్‌లో కాంగ్రెస్, ముస్లిం లీగ్‌లతో నిరాశ చెందిన ముస్లింలకు ప్రాతినిధ్యం వహించేందుకు 1935 లో అతను ముస్లిం స్వతంత్ర పార్టీని స్థాపించాడు. ముస్లిం స్వతంత్ర పార్టీ 1937 లో బీహార్‌లో ప్రభుత్వాన్ని ఏర్పాటు చేసింది. పార్టీ అధ్యక్షుడు అయిన యూనస్, 1937 ఏప్రిల్ 1 న బీహార్ ముఖ్యమంత్రి అయ్యాడు.
రాయికల్ పురపాలకసంఘం
చరిత్ర
మేజర్ గ్రామ పంచాయితీగా ఉన్న రాయికల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.
భౌగోళికం
రాయికల్ 18.06 చదరపు కిలోమీటర్ల విస్తీర్ణంలోఉంది. ఇది 18.905°N, 78.812°W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 212 కిలోమీటర్ల దూరంలో, జిల్లా కేంద్రం జగిత్యాల నుండి 22 కిలోమీటర్ల దూరంలో ఉంది.
అబ్దుల్ ముహాసిన్ ముహమ్మద్ సజ్జాద్
ప్రారంభ జీవితం, చదువు
సజ్జాద్ అన్నయ్య 1948 వరకు జీవించిన సూఫీ సన్యాసి సూఫీ అహ్మద్ సజ్జాద్. ఆ గ్రామంలో ఒక మసీదు సమీపంలో సూఫీ అహ్మద్ సజ్జాద్ యొక్క మజార్ ఉంది. ఇక్కడ ప్రతి సంవత్సరం ముహర్రం నెల 27 న ఈ సూఫీ పేరిట ఉర్సు జరుపుకుంటారు. ఈ పుణ్యక్షేత్రపు ప్రస్తుత సజ్జాదా నాషిన్ (వారసత్వ నిర్వాహకుడు) సాధువు మనవడు పీర్ సయ్యద్ షా మొహమ్మద్ జియావుద్దీన్ (జననం 1953).
రాయికల్ పురపాలకసంఘం
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 11911 మంది కాగా, అందులో 5660 మంది పురుషులు, 6251 మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.
అబ్దుల్ ముహాసిన్ ముహమ్మద్ సజ్జాద్
ప్రారంభ జీవితం, చదువు
సజ్జాద్ చదువు బీహార్‌లోని మదరసాలో మొదలైంది. ఆపై అలహాబాద్‌లోని మదరసా సుభానియాలో దాదాపు ఆరు సంవత్సరాలు చదువుకున్నాడు. అతని ఉపాధ్యాయులలో ముఖ్యుల్లో అబ్దుల్ కాఫీ ఒకరు. సజ్జాద్, హిజిరీ శకం 1323 లో పట్టభద్రుడయ్యాడు. సజ్జాద్ బీహార్ షరీఫ్, దేవబండ్, అలహాబాద్‌లో తన చదువును పూర్తి చేశాడు.
రాయికల్ పురపాలకసంఘం
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం మోర హనుమాండ్లు చైర్‌పర్సన్‌గా, గండ్ర రమాదేవి వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
అబ్దుల్ ముహాసిన్ ముహమ్మద్ సజ్జాద్
కెరీర్
అతను భారత స్వాతంత్ర్యోద్యమంలో పాల్గొన్నాడు. సహాయ నిరాకరణోద్యమం, ఖిలాఫత్ ఉద్యమం, శాసనోల్లంఘన ఉద్యమాల్లో అతను చురుగ్గా పాల్గొన్నాడు. హిందూ-ముస్లిం ఐక్యత కోసం కృషిచేసాడు. సైమన్ కమిషన్‌ను బహిష్కరించిన హర్తాళ్లకు నాయకత్వం వహించాడు. భారతదేశ విభజననూ మహమ్మద్ అలీ జిన్నా వేర్పాటువాద ప్రచారాన్నీ అతను వ్యతిరేకించాడు. గయలో అన్వరుల్ ఉలూమ్ మదరసాను స్థాపించాడు.
రాయికల్ పురపాలకసంఘం
వెలుపలి లంకెలు
వర్గం:జగిత్యాల జిల్లా పురపాలక సంఘాలు వర్గం:2018 స్థాపితాలు
అబ్దుల్ ముహాసిన్ ముహమ్మద్ సజ్జాద్
కెరీర్
సజ్జాద్ 1920 సెప్టెంబరు 8 న విదేశీ వస్తువులను బహిష్కరించమని ఉద్బోధించే ఫత్వా (మతపరమైన శాసనం), టర్క్-ఇ-మవలాత్ ను తయారు చేసాడు. 500 మంది ముస్లిం పండితులు దీనిపై సంతకం చేసి జమియత్ ఉలామా-ఇ-హింద్ నుండి జారీ చేసారు. 1940 జూలై 13 న సజ్జాద్, జమియత్ ఉలామా-ఇ-హింద్‌కు ప్రధాన కార్యదర్శిగా నియమితుడయ్యాడు. దానికి ముందు, అహ్మద్ సయీద్ దెహ్లవీ లేనప్పుడు అతను వర్కింగ్ జనరల్ సెక్రటరీగా పనిచేసేవాడు.
సజ్జాద్, 1940 నవంబరు 23 న మరణించాడు.
మూలాలు
వర్గం:1940 మరణాలు వర్గం:1880 జననాలు వర్గం:భారత స్వాతంత్ర్య సమర యోధులు
ఏ. కొత్తపల్లి
'''ఎ. కొత్తపల్లి, ఆంధ్రప్రదేశ్ రాష్ట్రం,''' కాకినాడ జిల్లా, తొండంగి మండలంలోని గ్రామం. .ఇది మండల కేంద్రమైన తొండంగి నుండి 5 కి. మీ. దూరం లోను, సమీప పట్టణమైన తుని నుండి 22 కి. మీ. దూరంలోనూ ఉంది.
గణాంకాలు
2011 భారత జనగణన గణాంకాల ప్రకారం ఈ గ్రామం 2118 ఇళ్లతో, 8604 జనాభాతో 1331 హెక్టార్లలో విస్తరించి ఉంది. గ్రామంలో మగవారి సంఖ్య 4291, ఆడవారి సంఖ్య 4313. షెడ్యూల్డ్ కులాల సంఖ్య 1105 కాగా షెడ్యూల్డ్ తెగల సంఖ్య 7. గ్రామం యొక్క జనగణన లొకేషన్ కోడ్ 587324 .పిన్ కోడ్: 533408.
2001 వ.సంవత్సరం జనాభా లెక్కల ప్రకారం గ్రామ జనాభా 8276. ఇందులో పురుషుల సంఖ్య 4178, మహిళల సంఖ్య 4098, గ్రామంలో నివాసగృహాలు 1865 ఉన్నాయి.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి శృంగవృక్షంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అన్నవరంలోను, ఇంజనీరింగ్ కళాశాల తునిలోనూ ఉన్నాయి. సమీప వైద్య కళాశాల, మేనేజిమెంటు కళాశాల కాకినాడలోను, పాలీటెక్నిక్ తునిలోనూ ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం తునిలోను, దివ్యాంగుల ప్రత్యేక పాఠశాల కాకినాడ లోనూ ఉన్నాయి.
ప్రభుత్వ వైద్య సౌకర్యం
ఎ. కొత్తపల్లిలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. నలుగురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. రెండు మందుల దుకాణాలు ఉన్నాయి.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఎ. కొత్తపల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది.
జిల్లా రహదారి గ్రామం గుండా పోతోంది. జాతీయ రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఎ. కొత్తపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
ఎ. కొత్తపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, మొక్కజొన్న, చెరకు
పారిశ్రామిక ఉత్పత్తులు
బియ్యం
గిబ్బన్
గిబ్బన్లు (ఆంగ్లం Gibbons) హైలోబాటిడే కుటుంబానికి చెందిన చిన్న ఏప్స్. ఇందులో డిప్లాయిడ్ క్రోమోజోమ్ సంఖ్య ఆధారంగా నాలుగు ప్రజాతులు ఉన్నాయి: హైలోబాట్స్ (44), హూలక్ (38), నొమాస్కస్ (52), సింఫాలాంగస్ (50). గిబ్బన్లు ఉష్ణ మండల ప్రాంతాలలో భారతదేశం నుండి ఇండోనేషియా వరకు చైనా నుండి సుమత్రా, బోర్నియో, జావా దీవులలో వ్యాపించి ఉన్నాయి.
గిబ్బన్లను 'చిన్న ఏప్స్' అని కూడా అంటారు. ఇవి పెద్ద ఏప్స్ (చింపాంజీలు, గొరిల్లాలు, ఒరంగుటాన్లు, మనుషులు) తో విభేధిస్తాయి. ఇవి పరిమాణంలో చిన్నవిగా ఉంటాయి, జతలుగా తిరుగుతాయి, ఇల్లు కట్టుకోవు. వీటి శరీర నిర్మాణం కొంతవరకు కోతులకు దగ్గరగా ఉంటుంది. గిబ్బన్లు ప్రధానంగా బలమైన పొడుగైన చేతులతో ఒక చెట్టు మీద నుండి మరొక చెట్టు మీదకు ఊగుతూ చాలా వేగంగా ప్రయాణిస్తాయి. అంతేకాకుండా చేతులు పైకెత్తి రెండు కాళ్ళమీద నడవగలుగుతాయి. చెట్లమీద నివసించే ఎగరలేని క్షీరదాలన్నింటి కంటే ఇవి వేగంగా ప్రయాణించగలవు. ప్రజాతి, లైంగిక స్థితిని బట్టి వీటి తోలు లేత గోధుమ రంగు నుండి నలుపు రంగు మధ్యలో ఉంటాయి.
వర్గీకరణ
300px|thumb|right|Hominoid family tree
మూలాలు
వర్గం:క్షీరదాలు
Gibon Gibonorodé
బట్టల రామస్వామి బయోపిక్కు
బట్టల రామస్వామి బయోపిక్కు గ్రామీణ నేపథ్యంలో నిర్మించిన తెలుగు సినిమా. సతీష్‌కుమార్‌, రామకృష్ణ వీరపనేని నిర్మించిన ఈ చిత్రంలో ఆల్తాఫ్‌ హాసన్‌, శాంతిరావు నటించగా రామ్‌ నారాయణ్‌ దర్శకత్వం వహించాడు. ఈ చిత్ర టీజర్‌ను 2021, మార్చి 5న రిలీజ్ చేశారు. ఈ సినిమా జీ 5 ఓటీటీలో 2021, మే 14న విడుదలయింది.
చిత్ర నిర్మాణం
ఈ సినిమా ప్రారంభోత్సవం 2019, నవంబరు 3న హైదరాబాద్‌లో జరిగింది. తొలి సన్నివేశానికి దర్శకుడు వీరశంకర్‌ క్లాప్‌ ఇవ్వగా, కెమెరామన్‌ జయరామ్‌ స్విచ్చాన్‌ చేశాడు. దర్శకుడు చంద్రమోహన్‌ తొలి సన్నివేశానికి గౌరవ దర్శకత్వం వహించగా, సంగీత దర్శకుడు ఆర్. పి. పట్నాయక్ ఈ సినిమా ఫస్ట్‌ లుక్‌ను విడుదల చేశాడు. ఈ కార్య క్రమంలో రచయిత భాస్కరభట్ల, నటులు రామ్‌ కార్తీక్, గౌతమ్‌ కృష్ణ పాల్గొని చిత్ర యూనిట్ కి శుభాకాంక్షలు తెలిపారు. ఈ చిత్ర షూటింగ్ 2019, డిసెంబరు 18న షూటింగ్ పూర్తి చేశారు.
కథ
రామస్వామి (అల్తాఫ్ హసన్) కి జీవితంలో రెండు లక్ష్యాలు ఉంటాయి. అవేంటంటే శ్రీరాముడిలా ఒక్కరిని మాత్రమే పెళ్లి చేసుకోవాలి.. చీరల వ్యాపారం బాగా చేయాలి. పూసలు అమ్ముకునే జయప్రద (శాంతి రావు)ను రామస్వామి (అల్తాఫ్ హుస్సేన్) తొలి చూపులోనే ఇష్టపడి ప్రేమలో పడుతాడు. గ్రామ పెద్దలను ఒప్పించి జయప్రదను రామస్వామి కులాంతర వివాహం చేసుకొంటాడు. అలానే బట్టల వ్యాపారం కొనసాగిస్తుంటాడు. ఇలా అతను కోరుకున్నట్లే జరుగుతుందని అనుకుంటుండగా.. అనుకోని పరిస్థితుల్లో జయప్రద చెల్లెలు జయసుధ (లావణ్య రెడ్డి)ని కూడా రామస్వామి పెళ్లి చేసుకోవాల్సి వస్తుంది. ఈ క్రమంలో పక్క గ్రామానికి చెందిన మరో యువతి శ్రీదేవి (సాత్వికా జయ్) ని రామస్వామి బలవంతంగా పెళ్లి చేసుకోవాల్సి వస్తుంది. ఒక్కరిని పెళ్లి చేసుకోవాలనుకున్న రామస్వామి ముగ్గుర్ని ఎందుకు పెళ్లి చేసుకున్నాడు? ఆ తర్వాత ఏమైంది? అనేది ఈ సినిమా కధ.
మూలాలు
వర్గం:2021 తెలుగు సినిమాలు
శశి రెడ్డి
శశి పార్వత రెడ్డి  (జననం మే 27, 1965) ప్రముఖ వ్యవస్థాపకలు, వెంచర్ క్యాపిటలిస్ట్. శశి రెడ్డి ప్రఖ్యాత యాప్ లాబ్స్ అనే సంస్థకు ముఖ్య ప్రధాన కార్యదర్సి (CEO) గా వ్యవహరించారు. ఈయన మద్రాసు లేదా చెన్నై నగరంలో జన్మించారు.ఈయన బాల్యం గుంటూరు నగరంలో గడిచింది. అటుపై ప్రాధమిక విద్యాభ్యాసం అంతా ప్రఖ్యాత లారెన్స్ స్కూల్ (ఊటీ-లవ్డేల్) కొంసాగించారు. ఈయన ప్రఖ్యాత లూయిస్ బ్రెయిలీ అవార్డు గ్రహీత.
జీవిత విశేషాలు
శశి 1987లో ఇండియన్ ఇన్‌స్టిట్యూట్ ఆఫ్ టెక్నాలజీ ఢిల్లీ నుండి కంప్యూటర్ సైన్స్ మరియు ఇంజినీరింగ్‌లో బ్యాచిలర్ ఆఫ్ టెక్నాలజీని పొందారు. అతను న్యూయార్క్ విశ్వవిద్యాలయంలోని కొరెంట్ ఇన్‌స్టిట్యూట్ ఆఫ్ మ్యాథమెటికల్ సైన్సెస్ నుండి కంప్యూటర్ సైన్స్‌లో ఎమ్.ఎస్ (Masters in Science) చేసారు. అతను యూనివర్సిటీ ఆఫ్ పెన్సిల్వేనియా - ది వార్టన్ స్కూల్ నుండి ఆపరేషన్స్ అండ్ ఇన్ఫర్మేషన్ మేనేజ్‌మెంట్‌లో గౌరవ డాక్టరేట్ పొందారు.అతను 1994లో ఈజ్ పవర్ సిస్టమ్స్(EZPower Systems) అనే వెబ్ కంటెంట్ మేనేజ్‌మెంట్ కంపెనీని స్థాపించాడు. ఇది ఇప్పుడు ఒరాకిల్‌లో భాగమైన డాక్యుకార్ప్ (DocuCorp-నాస్‌డాక్: DOCC) ద్వారా 1998లో కొనుగోలు చేయబడింది.
సెప్టెంబరు 2011లో కంప్యూటర్ సైన్సెస్ కార్పొరేషన్ (NYSE: CSC) చే కొనుగోలు చేయబడిన అమెరికాలోని ఫిలడెల్ఫియా నుండి ఒక సాఫ్ట్‌వేర్ టెస్టింగ్ కంపెనీ అయిన యాప్‌ల్యాబ్స్‌ను కూడా శశి స్థాపించారు. ఆయన యాప్‌ల్యాబ్స్‌కు ముఖ్య వ్యవస్థాపకలు. కొనుగోలు తర్వాత, రెడ్డి CSC లోని ఇండిపెండెంట్ టెస్టింగ్ సర్వీసెస్ విభాగానికి నాయకత్వం వహించారు మరియు సెప్టెంబర్ 2012లో CSC యొక్క పెద్ద డేటా మరియు అనలిటిక్స్ వ్యాపారానికి నాయకత్వం వహించారు.
పెట్టుబడులు మరియు నిధులు
శశి స్థాపించిన వెంచర్ క్యాపిటలిస్ట్ సంస్ఠ శ్రీ కాపిటల్ (SRI Capital). ఇది మొదటి కొన్ని సంస్థాగత పెట్టుబడిదారులు మధ్య ఉంది తరువాత వివిధ సాంకేతికత మరియు మీడియా ప్రాముఖ్య సంబంధిత సంస్థలలో పెట్టుబడులు మొదలు పెట్టడంతో లో భారతదేశం మరియు యునైటెడ్ స్టేట్స్ పైగా 20 పెట్టుబడులతో ప్రాముఖ్యం వహిస్తున్న సంస్థగా రూపుచెందినది.
బహుమతులు
2012 సంవత్సరంలో టాలెంట్ స్ప్రింట్ ప్రత్యేక గుర్తింపు అవార్డ్ (TalentSprint Special Recognition Award) పొందారు. 2017 సంవత్సరంలో గౌరవ కుర్చీ 57వ వార్షిక లూయిస్ బ్రెయిలీ అవార్డు (Honorary Chair 57th Annual Louis Braille Awards) పొందారు.
అసంతృప్త కొవ్వు ఆమ్లం
అసంతృప్త కొవ్వు ఆమ్లాలు వృక్ష, జంతు సంబంధిత నూనెలు, కొవ్వులలో గ్లిజరాయిడ్/ గ్లిసెరైడ్ ల రూపములో వుండును. మూడు అణువుల ఫ్యాటి అమ్లాలు, ఒక అణువు గ్లిసెరోల్ సంయోగమ్ చెందటం వలన, ఒక అణువు ట్రై గ్లిసెరైడ్, మూడు అణువుల నీరు ఏర్పడును. ట్రైగ్లిసెరైడ్‌లు పరిసర ఉష్ణోగ్రత (ambient temparature) వద్ద ద్రవరూపములో వున్న నూనెలనియు (oils), ఘనరూపములో వున్న కొవ్వులనియు (fats) అందురు. కొవ్వు ఆమ్లాలు కార్బొక్షిల్ గ్రూపుకు చెందిన మోనొకార్బొక్షిల్ ఆసిడ్‌లు. కొవ్వు ఆమ్లాలు సంతృప్త (saturated), అసంతృప్త (unsaturated) కొవ్వు ఆమ్లాలని రెండు రకాలు. సంతృప్త కొవ్వు ఆమ్లాల గురించి సంతృప్త కొవ్వు ఆమ్లాలు అనే శీర్షికలో వివరించడం జరిగినది. నూనెలలో వుండే అసంతృప్త కొవ్వు ఆమ్లాలు సరిసంఖ్య (even number) కార్బనులను కలిగి వుండును. హైడ్రోకార్బను గొలుసులో సామాన్యముగా కొమ్మలు/శాఖలు (Branches) వుండవు.నూనెలోని అసంతృప్త కొవ్వు ఆమ్లాలు సిస్(cis)లేదా ట్రాన్స్(Trans)అమరికను కలిగివుండును. నూనెలలోని అసంతృప్త కొవ్వు అమ్లాలు ఎక్కువగా సిస్ (cis) అమరిక కలిగి వుండును. అయితే వీటిని పలుమార్లు అధిక ఉష్ణోగ్రతలో వేడిచేసిన ట్రాన్స్ (Trans) కొవ్వు ఆమ్లాలుగా మారే అవకాశము వున్నది. నూనెలలో అధిక శాతములో 18 కార్బనులు వున్న అసంతృప్తకొవ్వు ఆమ్లాలలే వున్నవి.18 కార్బనులున్న అసంతృప్త కొవ్వు ఆమ్లాలలో ఒలిక్, లినొలిక్, లినొలెనిక్ కొవ్వు ఆమ్లాలు ముఖ్యమైనవి. ఒలిక్ ఆమ్లం ఒక ద్విబందం, లినొలిక్ ఆమ్లం రెండు ద్విబంధాలు, లినొలెనిక్ ఆమ్లం మూడు ద్విబంధాలు కలిగి వుండును. నూనెలలో 14-16 కార్బనులున్న అసంతృప్త కొవ్వు ఆమ్లాలు వున్నప్పటికి అవి సాధారణంగా 1-5% లోపు వుండును. బేసి సంఖ్య కార్బనులను కలిగివున్న అసంతృప్త కొవ్వు ఆమ్లాలు నూనెలలో గుర్తించినప్పటికి, అవి చాలా స్వల్ప ప్రమాణములో ఉన్నవి. వంటనూనెల (Cooking oils) లో1-3 ద్విబంధాలున్న అసంతృప్త కొవ్వు ఆమ్లాలు ఎక్కువగా వున్నవి.4-7 ద్విబంధాలు కలిగి, 20-24 కార్బనులు కలిగివున్న అసంతృప్త కొవ్వు ఆమ్లాలను సముద్రజల (marine) కొవ్వులలో(fats) కన్పిస్తాయి. కొమ్మలను (Branches), బేసిసంఖ్యలో(odd number) కార్బనులను కలిగిన అసంతృప్త కొవ్వు ఆమ్లాలను బాక్టిరియా (Bacteria), స్పాంజీకలో (sponges) గుర్తించారు.
'సిస్ అమరిక(cis)':అసంతృప్త కొవ్వుఆమ్లంలోని,ద్విబంధం వద్దనున్నరెండు కార్బనులతో వున్న హైడ్రొజనులు రెండు ఒకేవైపున వున్నచో పరస్పరం ఆకర్షింఛు కోవటం వలన, కొవ్వు ఆమ్లం యొక్క హైడ్రొకార్బను గొలుసులో చిన్న వంపు ఏర్పడును. దీనినే సిస్ అమరిక అందురు.
ఏక ద్విబంధ అసంతృప్త కొవ్వు ఆమ్లాలు(mono unsaturated fatty acids)
ఏక ద్వింబంధ అసంతృప్త కొవ్వు ఆమ్లమనగా,కొవ్వు ఆమ్లం యొక్క కర్బనపు-ఉదజని శృంఖలంలో ఒకే ద్వింబంధం రెండు కార్బనుల మధ్య ఏర్పడి వుండటం ఏక ద్విబంధమున్న అసంతృప్త కొవ్వు ఆమ్లాలలో, సమాన కార్బనులున్న సంతృప్త కొవ్వు ఆమ్లం కన్న రెండు హైడ్రోజను పరమాణువులు తక్కువగా వుండును.ఏక ద్విబంధ కొవ్వు ఆమ్లాలు 10 కన్న ఏక్కువ కార్బనులను కలిగి వుండును.16 కార్బనులు కలిగి ఏకద్విబంధమున్న పామిటొలిక్‌ ఆమ్లం(Pamitoleic), 18 కార్బనులుండి, ఏక ద్విబంధమున్న ఒలిక్‌ ఆమ్లం నూనెలలో అధికముగా వున్నవి.
ఎంపిరికల్‌ఫార్ముల: CnH2n-2O2
ఏకద్విబంధమున్న కొవ్వుఆమ్లాలపట్టిక
పై రెండు కొవ్వు ఆమ్లాలు (ఒలిక్,పామిటొలిక్)9-కార్బను వద్ద ద్విబంధము కలిగి సిస్ రూపములో వున్నవి. 4,5,6,11,13, 17 కార్బనుల వద్ద ఏక ద్విబంధమున్నకొవ్వు ఆమ్లాలను నూనెలలో గుర్తించినప్పటికి అవి స్వల్పప్రమాణములో వున్నాయి.
కాప్రొలిక్ ఆమ్లం(caproleic acid)
H2C=CH(CH2)7COOH
10 కార్బనులను కలిగి వుండి ,9వ కార్బను వద్ద ఒక ద్విబంధము వున్న అసంతృప్త కొవ్వు ఆమ్లం.శాస్త్రీయ నామము 9-డెసెనొయిక్ ఆసిడ్‌(9-Decenoic acid). ఇది జంతు(animal)పాలకొవ్వులలో 1%శాతము కన్న తక్కువ ప్రమాణములో కన్పించును.కాప్రొలిక్ ఆమ్లం ఐసోమర్ ఒబుస్టిలిక్ ఆసిడ్(4-Decenoic)ను కొన్ని విత్తన నూనెలలో గుర్తించారు.మధ్యస్తమైన పొడవు ఉన్న కర్బన-ఉదజని శృంఖలాన్నికలిగి వున్న కొవ్వుఆమ్లం.
లారోలిక్ ఆమ్లం(Lauroleic acid)
'''CH(CH2)CH=CH(CH2)7COOH
12 కార్బనులను కలిగి,9వ కార్బనువద్ద ద్విబంధమున్న అసంతృప్త కొవ్వు ఆమ్లం. శాస్రీయ నామము 9-డొడెసెనొయిక్ ఆసిడ్ (9-Dodecenoic acid).ఇది వెన్నఫ్యాట్( (butter fat)లో తక్కువ ప్రమాణములో వున్నది. దీని ఐసోమర్ లిండెరికాసిడ్‌(4-dodecenoic)ను లిండరోల్ సిటబ ఫ్యాట్‌/కొవ్వు లో గుర్తించారు.
మిరిస్టోలిక్ ఆమ్లం(myristoleic acid)
CH3(CH2)3CH=CH(CH2)7COOH
14 కార్బనులను కలిగి వుండి,9వ కార్బనువద్ద ద్విబంధమున్న అసంతృప్త కొవ్వు అమ్లం. శాస్త్రీయ నామము 9-టెట్రాడెసెనొయిక్‌ ఆసిడ్(9-tetra decenoic acid). ఈ ఆసిడ్‌ను సముద్రజలజీవుల కొవ్వులలో, వెన్నలో 1% వరకు వున్నట్లు గుర్తించారు.
పామిటొలిక్ ఆమ్లం(pamitoleic acid)
CH3(CH2)5CH=CH(CH2)7COOH
16 కార్బనులను కలిగి వుండి,9-వ కార్బనువద్ద ద్విబంధమున్న అసంతృప్త కొవ్వు ఆమ్లం,దీని శాస్త్రీయ నామము 9-హెక్సాడెసెనొయిక్‌ఆసిడ్(9-Hexadecenoic acid).ఇది పత్తిగింజల నూనెలో, వేరుశనగ నూనెలో,సోయాబీన్, పామ్ నూనెలో, పొగాకు విత్తన నూనెలో 1% వరకు వున్నది. పశుపాల కొవ్వులలో(animal milk fat)2-4% వరకు కలదు. ఎద్దు(beef),గుర్రం(horse)మాంస కొవ్వులలో, పక్షుల (birds), సరీసృపాల(reptiles), ఉభయచరాల (amphbia)ఫ్యాట్‌లలో 6-15% వరకు ఈ కొవ్వు ఆమ్లంను గుర్తించారు.చేపల(fishes), తిమింగలాల(whales)ఫ్యాట్‌లలో10-20% వరకు పామిటొలిక్ ఆమ్లంను గుర్తించారు.
ఒలిక్ ఆమ్లం(oleic acid)
CH3(CH2)7CH=CH(CH2)7COOH
18 కార్బనులను కలిగి వుండి,9వకార్బనువద్ద ఒక ద్విబంధమున్న కొవ్వు ఆమ్లం ఇది. ఇది ఎక్కువగా సిస్ ఐసొమర్ రూపంలో నూనెలలో ఉన్నది. శాస్త్రీయనామము సిస్,9-అక్టడెసెనొయిక్‌ఆసిడ్ (cis,9-octade cenoic acid).అన్నిశాకనూనెలలో(vegetable oils), జంతుకొవ్వులలో (animal fats)తప్పనిసరిగా కన్పించె అసంతృప్త ఫ్యాటి ఆమ్లంలలో ఇది ఒకటి. దీనిని ఒమేగా-9 కొవ్వుఆమ్లమనికూడా అంటారు.
ఒలిక్‌ ఆమ్లం గోధుమ, పసుపు రంగు కలిగిన ద్రవము.ఒలివ్‌/ఆలివ్ ఆయిల్(olive)లో మొదటగా ఆధిక శాతములో గుర్తించడం వలన ఈ పేరు వచ్చినది .ఒలివ్‌ ఆయిల్‌లో ఈ ఫ్యాటిఆసిడ్‌ 80% వున్నది.పొగాకు విత్తన నూనెలో 85% వరకు,వేరుశనగ నూనెలో 50-60% వరకు వున్నది.నువ్వుల(sesame)నూనెలో 30-40%,పొద్దు తిరుగుడు నూనెలో 15-30% వరకున్నది.అలాగే సోయాబీన్ నూనెలో 19-30%,కుసుమ నూనెలో 40%,అవిసె నూనెలో 20-22% వరకు వున్నది.తవుడు నూనెలో 30-40% వరకు ఉన్నది.11 వ కార్బను వద్ద ద్విబంధమున్న దీని ఐసొమర్ వస్సెనిక్ ఆమ్లంను కూడా పలునూనెలలో గుర్తించారు.
గడొలిక్ ఆమ్లం(gadoleic acid)
CH3(CH2)9CH=CH(CH2)7COOH
ఇది 20 కార్బనులను కలిగి,9 వ కార్బనువద్ద ఏక ద్విబంధమున్న అసంతృప్త కొవ్వు ఆమ్లం. శాస్త్రీయనామము: 9-ఎయికొసెనొయిక్‌ ఆసిడ్(9-eicosenoic acid)దీనిని సముద్ర జలచరజీవుల నూనెలలో 10% వరకు వున్నట్లు గుర్తించడం జరిగినది.11 వ కార్బను వద్ద ద్విబంధమున్న (ఐసోమరు) 11-ఎయికొసెనొయిక్ ఆసిడ్‌(11-eico senoic)ను జొజబ/ హహోబ ఫ్యాట్(jojaba))లో 65% వరకు,ఆవాల (mustard)నూనెలో 1-14% వున్నట్లు గుర్తించారు.తిమింగళ కొవ్వు తైలంలో, కొన్నిరకాల చేపలనూనెలో ఈ ఆమ్లంయొక్క ఉనికిని గుర్తించడం జరిగినది.
ఈ కొవ్వు ఆమ్లం యొక్క మరి కొన్ని ఐసోమరు రూపాలు:9Z-ఎయికొసెనొయిక్‌ఆసిడ్(9Z-eicosenoic acid) ,cis-9-ఐకో సెనొయిక్ ఆమ్లం(cis-9-icosenoic acid)లనుకూడా షార్కు, కాడ్(cod) కాలేయ నూనెలలో గుర్తించారు.
ఇరూసిక్ ఆమ్లం(erucic acid)
CH3(CH2)7CH=CH(CH2)11COOH